stanford-oval/wikipedia huggingface dataset:
Navajoiden reservaatin presidentti

| Navajoiden reservaatin presidentti |
| --- | --- |
 President of the Navajo Nation Naabeehó Bináhásdzo
 
 Nykyinen presidentti Nygren
 Nykyinen Buu Nygren 10. tammikuuta 2023 lähtien
Nimittäjä:  suora kansanvaali
Kauden pituus:  4 vuotta (uudelleen valittavissa kerran)
Ensimmäinen:  Peterson Zah
Navajoiden reservaatin presidentti (engl. President of the Navajo Nation, navajoksi Naabeehó Bináhásdzo) on Navajoiden reservaatin toimeenpanovaltaa käyttävä viranhaltija, jonka valitsevat reservaatin asukkaat neljän vuoden välein. Samoissa vaaleissa valitaan myös varapresidentti ja Navajoiden neuvoston edustajat. Nykyisenä presidenttinä toimii Buu Nygren, joka vannoi virkavalansa 10. tammikuuta 2023.
Reservaatin säätämien lakien mukaan presidentiksi voidaan valita sellainen henkilö, joka on vähintään 30-vuotias ja kuuluu virallisesti navajoihin. Lisäksi hänen tulee asua reservaatin alueella vähintään 3 vuotta ennen vaaleja. Samat vaatimukset koskevat myös varapresidenttiä. Presidentti valitaan suoralla kansanvaalilla.
Presidentin alaisuudessa toimii 10 ministeriötä (engl. division).
Sekä presidentti että varapresidentti saavat halutessaan reservaatin tarjoaman asuntoedun Window Rockissa. Mikäli he eivät ota tätä vastaan, reservaatti ei vastaa presidentin ja varapresidentin elinkustannuksista.
Muhvi (vaate)

Suuri turkismuhvi.
Muhvi eli käsipuuhka on putkimainen käsien lämmitykseen tarkoitettu vaatekappale, joka on valmistettu turkiksesta tai kankaasta. Myös neulottuja muhveja on tehty. Muhvissa voi olla nauha, jolla se ripustetaan kaulaan.
Muhveja alkoi tulla käyttöön 1500-luvulla, ja ne yleistyivät seuraavalla vuosisadalla.
Suomessa käsipuuhkien käyttö kiellettiin sisällissodan aikana Tampereen kaupungissa vuonna 1918. Kiellon syynä oli puuhkan mahdollinen käyttö aseen kätköpaikkana, ja professori Juha Siltalan mukaan käsipuuhka voitiin yleisemmin nähdä vaginaa symboloivana salakavalana kätkönä.
Aiheesta muualla

Siru Päivinen: Joensuussa on testattu hypistelymuhveja – tulokset muistisairaiden hoidossa erittäin rohkaisevia, Yle.fi, uutiset 15.4.2015
Kuvia tai muita tiedostoja aiheesta Muhvi (vaate) Wikimedia Commonsissa
Museoiden yö

Ihmisiä jonottamassa Museoiden yöhön Varsovassa vuonna 2013.
Museoiden yö on Keski-Euroopasta lähtöisin oleva kulttuuritapahtuma, jossa jonkin kaupungin tai alueen museot ovat avoinna yömyöhään. Museoiden lisäksi mukana voi olla myös muita instituutioita ja kulttuurikohteita. Kohteisiin on joko ilmainen sisäänpääsy tai niillä on käytössä yhteinen pääsylippu. Kävijöille tarjotaan esimerkiksi opastuksia ja erikoisohjelmaa.
Ensimmäinen Museoiden yö (saks. Lange Nacht der Museen) järjestettiin Berliinissä vuonna 1997. Tapahtumaidea on sen jälkeen levinnyt muihinkin maihin ja eri maanosiin. Ranskan kulttuuri- ja viestintäministeriö lanseerasi vuonna 2005 yhteiseurooppalaisen Museoiden yön (ransk. Nuit européenne des musées), jota vietetään nykyisin useissa Euroopan maissa kansainvälistä museopäivää (18. toukokuuta) lähimpänä lauantaina.
Museoiden yö Suomessa > Tampereella

Museoiden yö -tapahtumia on järjestetty Tampereella vuodesta 2008 lähtien. Tapahtuma on ajoittunut toukokuuhun, ja siihen ovat osallistuneet muun muassa Amurin työläismuseokortteli, Emil Aaltosen museo, Grafiikanpaja Himmelblau, Lastenkulttuurikeskus Rulla, Lauri Viita -museo, Lenin-museo, Museo Milavida, Museokeskus Vapriikki, Muumimuseo, Palomuseo, Sara Hildénin taidemuseo, Suomen nyrkkeilymuseo, Taidekeskus Mältinranta, Tampereen taidemuseo ja Työväenmuseo Werstas. Yhteistyökumppanina on toiminut Tampereen seudun joukkoliikenne, joka on kuljettanut museokävijöitä bussilla kohteiden välillä. Yhden illan aikana on kertynyt lähes 10 000 museokäyntiä. Tapahtumaan on ollut pääsymaksu.
Vuosina 2020–2021 Museoiden yötä ei järjestetty koronaviruksen vuoksi.
Museoiden yö Suomessa > Muualla

Mikkelissä Museoiden yö on kuulunut syyslomaviikon ohjelmaan vuodesta 2016 alkaen. Ensimmäisellä kerralla käyntikohteita oli kolme: Kivisakasti, Päämajamuseo ja Taidemuseo. Myöhemmin mukana ovat olleet myös Jalkaväkimuseo, Mikkelin valokuvakeskus, Pyhän ylienkeli Mikaelin kirkko, Sodan ja rauhan keskus Muisti ja Suur-Savon museo. Tapahtumaan osallistuminen on ollut pääosin maksutonta, ja museokäyntejä on ollut yhden illan aikana jopa yli 11 000. Syksyn 2020 tapahtuma peruttiin koronaepidemian takia.
Riihimäellä Museoiden yö -tapahtuma on järjestetty vuosina 2010–2019. Museoiden öitä on ollut useana vuonna myös Lappeenrannassa ja Porissa.
Aiheesta muualla

Museoiden yö Tampereella
Museoiden yö Mikkelissä
Museoiden yö -ilmapalloja Tampereella Pyynikinlinnan edustalla vuonna 2018.
Murtoonlampi (Heinola)

| Murtoonlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°10′57″N, 26°17′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Särkilampeen 
Järvinumero:  14.946.1.008
Mittaustietoja
Pinnankorkeus:  94,5 m  
Pituus:  340 m  
Leveys:  60 m  
Rantaviiva:  0,753 km  
Pinta-ala:  1,313 ha  
Saaria:  ei saaria 
 fiMurtoonlampi 
Murtoonlampi  on Päijät-Hämeessä Heinolassa  Taipalen lähellä sijaitseva lampi.
Maantietoa

Lampi on 340 metriä pitkä, 60 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Lammen vedenpinnan korkeus on 94,5 metriä mpy.
MusicBrainz

| MusicBrainz |
| --- | --- |

 Projektin etusivu vuonna 2010.
Verkkosivusto:  musicbrainz.org
Kaupallinen:  ei
Tyyppi:  musiikkitietokanta
Rekisteröinti:  vaaditaan muokkaamiseen
Kielet:  englanti
Omistaja:  MetaBrainz Foundation
Luonut:  Robert Kaye
Avattu:  18. elokuuta 2000 
MusicBrainz on yhteisöllisesti koottava vapaan sisällön musiikkitietokanta, joka julkaistiin vuonna 2000. Vuonna 2020 se sisälsi noin 1 700 000 artistin ja 2 600 000 julkaisun tiedot. Kuten toinen samankaltainen ilmainen musiikkitietokanta freedb, myös MusicBrainz perustettiin CDDB:n kiristettyä lisenssiehtojaan. Projektia ylläpitää voittoa tavoittelematon MetaBrainz Foundation.
Sivusto kerää tietoa artisteista, äänitteistä, levy-yhtiöistä ja niiden välisistä suhteista. Äänitejulkaisujen sivuille tallennetaan kappalenimitietojen lisäksi jäsenneltyä tietoa esimerkiksi laulukielistä ja painosten katalogitiedoista sekä julkaisupäivistä. Kappaleet yksilöidään  akustisen "sormenjäljen" perusteella, jolloin niihin liittyvät sisältökuvaukset voidaan hakea automaattisesti tietokannasta erillisellä ohjelmalla. Projekti kehittää itse tällaisia ohjelmia, ja lisäksi useissa mediasoittimissa ja musiikinkopiointiohjelmissa on sisäänrakennettu tuki MusicBrainz-hauille.
Kappaleiden tunnistamiseksi käytettävä akustinen sormenjälkialgoritmi on vaihdellut vuosien varrella. Aluksi MusicBrainz käytti patentoitua Relatable TRM -algoritmia. Sen korvasi PUID, joka pohjautuu MusicIP:n MusicDNS-järjestelmään. TRM-sormenjälkiä ei nykyisinmilloin? käytetä MusicBrainz-tietokannassa patentin vuoksi. Koska PUID on suljettu projekti, sitä ollaan korvaamassa avoimen lähdekoodin AcoustID -järjestelmällä.
Lisensointi

Itse sisältökuvaukset (esimerkiksi kappaleiden nimet ja pituudet) ovat täysin vapaasti levitettävissä (public domain), ja muu sivujen sisältö on lisensoitu EFF:n Open Audio Licensellä. Palvelinohjelmisto on GPL:n alainen ja asiakasohjelmien hakuihin käytettävän TunePimp-kirjaston lisenssi on LGPL.
Aiheesta muualla

MusicBrainz (englanniksi)
MusicBrainz-wiki (englanniksi)
MetaBrainz-blog (englanniksi)
Tietokannan RDF-formaatin kuvaus (englanniksi)
Naval College

Naval College on Irlannin puolustusvoimien merisotakoulu, joka kouluttaa henkilökuntaa Irlannin laivastolle. Sen toimipaikka on Haulbowlinessa Etelä-Irlannissa. Se jakautuu kolmeen osaan:
Officer Training School (OTS)
Military and Naval Operational Training School
School of Naval Engineering
Sotilaallinen koulutus tapahtuu Haulbowlinen laivastotukikohdassa Cork Harbourin keskustassa. Ei-sotilaallinen koulutus tapahtuu National Maritime College of Irelandissa (NMCI) lähistöllä Ringaskiddyssa.
Nadeem Iqbal

Iqbal Sotšin talviolympialaisissa 2014.
Nadeem Iqbal (s. 1983) on intialainen uransa päättänyt maastohiihtäjä.
Iqbal sijoittui Val di Fiemmen MM-kilpailuissa 2013 vapaan hiihtotyylin 15 kilometrillä 145:nneksi. Vuoden 2014 talviolympialaisissa hän hiihti perinteisen hiihtotyylin 15 kilometrillä 85:nneksi.
Nader Eivazi Khiarak

Nader Eivazi Khiarak (pers. ‏نادر عیوضی خیارك‎; s. 22. helmikuuta 1975) on iranilainen meloja. Hän kilpaili vuoden 2000 kesäolympialaisissa Sydneyssä miesten sekä 500 että 1 000 metrin kajakkiyksikkökilpailuissa, mutta putosi molemmissa tapahtumissa ensimmäisellä kierroksella.
Music (Carole Kingin albumi)

| Music Carole King |
| --- | --- | --- |

C-kasetin kansikuva.
Studioalbumin tiedot
 Julkaistu: 1971
 Formaatti: LP-levy, C-kasetti
 Tuottaja(t): Lou Adler
 Tyylilaji: pop
 Levy-yhtiö: A&M Records
Carole Kingin muut studioalbumit
| Tapestry 1971 | Music 1971 | Rhymes and Reasons 1972 |
Music on yhdysvaltalaisen laulaja-lauluntekijä Carole Kingin kolmas studioalbumi, ja se on ilmestynyt vuonna 1971. Levyn on tuottanut Lou Adler A&M Recordsin kustantamana. Levymerkki on ODE.
Äänittäjänä on toiminut Hank Cicalo apunaan Norm Kinney.
Levykannen on suunnitellut Chuck Beeson ohjaajanaan Roland Young. Valokuvan on ottanut Jim McCrary.
Musiikkikasetteja on valmistanut ja jaellut Precision Tapes Ltd., jonka osoite on ollut A.T.V. House, Great Cumberland Place, London W.1.
Kappaleet

Sivu 1
"Brother, Brother" (Carole King)
"Song of Long Ago" (Carole King)
"Brighter" (Carole King)
"Surely" (Carole King)
"Some Kind of Wonderful" (Gerry Goffin, Carole King)
"It's Going to Take Some Time" (Carole King, Toni Stern)
Sivu 2
"Music" (Carole King)
"Sweet Seasons" (Carole King, Toni Stern)
"Carry Your Load" (Carole King)
"Growing Away from Me" (Carole King)
"Too Much Rain" (Carole King, Toni Stern)
"Back to California" (Carole King)
Kappaleiden julkaisijat ovat Screen Gems / Columbia Music.
Muusikot

Curtis Amy – tenorisaksofoni (A1, B1-2), sähköhuilu (A4)
Oscar Brashear – flyygelitorvi (B2-3)
Merry Clayton – toinen "Woooh"-laulaja (B6)
Theresa Colderon – congat (A1)
Bobbye Hall – congat, bongot, tamburiini
Abigaile Haness – taustalaulu (A3-5, B1, B4)
Carole King – piano, sähköpiano, sähköcelesta, laulu, taustalaulu
Danny Kootch – sähkö- ja akustinen kitara, taustalaulu (A2)
Russ Kunkel – rummut (B6) Joel O'Brienin lisäksi
Charles Larkey – sähkö- ja akustinen basso
Joel O'Brien – rummut
Ralph Schuckett – urut (A4, B2), sähköpiano (B6), sähköcelesta (B4)
James Taylor – akustinen kitara (A2, A5, B5), kertosäe- ja taustalaulu (A2)
sekä puhallinsektio: puupuhaltimet (B2), huilukvartetti (A5), saksofonit (B3), puupuhallinkuoro (A4)
William Green
William Collette
Ernest Watts
Plas Johnson
Mike Altschul
Muiden

| Muiden |
| --- | --- |
 Näkymä Muideniin
 lippu:  vaakuna
 Muiden
 Koordinaatit: 52°20′00″N, 05°04′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  36,51 km²
Väkiluku (2008):  6 576
 – Väestötiheys:  455 as./km²
Infobox OKVirheellinen NIMI-arvo: 
Muiden on entinen kunta ja kaupunki Alankomaissa, Pohjois-Hollannin maakunnassa. Sen pinta-ala oli 36,51 km² (josta vettä 22,06 km²) ja asukasluku vuoden 2008 lopussa 6 576.
Aiheesta muualla

Kuvia tai muita tiedostoja aiheesta Muiden Wikimedia Commonsissa
Kartta Muidenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Neliöyksikkö

Kuvan kirkon pohjapiirrokseen voidaan piirtää kolme neliötä, joiden sivun pituutena on poikkilaivan päädyn pituus; poikkilaiva on siten kolmen neliöyksikön mittainen.
Neliöyksikkö on rakennusten tai muiden rakennuskohteiden pohjamuodon tai muun muodon mittasuhteiden kuvaamiseen käytetty yksikkö. Yksi neliöyksikkö on kuvitteellinen neliö, jonka sivuna on kuvattavan kohteen lyhyempi sivu. Neliöyksikköä käytetään kun ei tiedetä tai haluta käyttää tarkkoja mittoja; neliöyksikkö riittää tällöin muodon arkkitehtonisten yleispiirteiden sanalliseen kuvaamiseen. Puolta neliöyksikköä tarkemmin mittasuhteita ei yleensä esitetä.
Montenegro kesäolympialaisissa 2008

| Sija |      |      |      | Yhteensä |
| --- | --- | --- | --- | --- |
-: 0
Montenegro osallistui 2008 Pekingin olympialaisiin 19 urheilijan joukkueella kuudessa lajissa. Montenegro oli ensimmäistä kertaa itsenäisenä valtiona mukana olympiakisoissa. Maasta tuli Kansainvälisen olympiakomitean jäsen vuonna 2007.
Suurimman osan Montenegron joukkueesta muodosti miesten vesipallomaajoukkue, joka voitti syyskuussa 2007 Euroopan olympiakarsintaturnauksen. Joukkue voitti saman vuoden heinäkuussa EM-kultaa.
Vesipalloilijoiden lisäksi Montenegroa edusti kuusi yksilöurheilijaa: ampuja Nikola Šaranović osallistui 10 metrin ilmapistoolin ja 50 metrin pistoolin kilpailuihin. Judoka Srđan Mrvaljević kilpaili alle 81 kg:n painoluokassa. 
Nyrkkeilijä Milorad Gajović edusti Montenegroa raskaassa sarjassa ja uimari Marina Kuč 200 metrin rintauinnissa. Yleisurheilussa Goran Stojiljković oli mukana miesten maratonilla ja Milena Milašević naisten 100 metrillä.
Ammunta

| Urheilija | Laji | Peruskilpailu> Tulos | Peruskilpailu> Sijoitus | Finaali> Tulos | Finaali> Yhteistulos | Sijoitus |
| --- | --- | --- | --- | --- | --- | --- |
| Nikola Šaranović | 10 m ilmapistooli | 570 | 40. | Karsiutui | Karsiutui | 40. |
| Nikola Šaranović | 50 m pistooli | 535 | 44. | Karsiutui | Karsiutui | 44. |
Judo

| Urheilija | Sarja | Karsinta> Vastustaja Tulos | 1>  kierros.Vastustaja Tulos | 2>  kierros.Vastustaja Tulos | Puolivälierät> Vastustaja Tulos | Semifinaalit> Vastustaja Tulos | 1>  keräilyerä.Vastustaja Tulos | Keräilyerien puolivälierät> Vastustaja Tulos | Keräilyerien semifinaalit> Vastustaja Tulos | Finaali> Vastustaja Tulos |
| --- | --- | --- | --- | --- | --- | --- | --- | --- | --- | --- |
| Srđan Mrvaljević |  alle 81 kg |  Badra V 0020-0010 |  Nchama V 1011-0000 |  Guo V 0111-0001 |  Elmont H 0000-0010 | karsiutui |  Nyamkhüü H 0000-1002 | karsiutui | karsiutui | karsiutui |
Nyrkkeily

| Urheilija> Urheilija.Urheilija | Sarja> Sarja.Sarja | 1> kierros.Vastustaja.Tulos | Puolivälierät> Vastustaja.Tulos | Semifinaalit> Vastustaja.Tulos | Finaali> Vastustaja.Tulos |
| --- | --- | --- | --- | --- | --- |
| Milorad Gajović | raskas sarja |  Ilias Pavlidis 3–7 | karsiutui | karsiutui | karsiutui |
Uinti

Naiset
| Urheilija | Laji | Alkuerä> Aika | Alkuerä> Sijoitus | Välierä> Aika | Välierä> Sijoitus | Loppukilpailu> Aika | Loppukilpailu> Sijoitus |
| --- | --- | --- | --- | --- | --- | --- | --- |
| Marina Kuč | 200 m rintauinti | 2.31,24 | 31. | karsiutui | karsiutui | karsiutui | karsiutui |
Vesipallo

Montenegron miesten vesipallojoukkue sijoittui neljänneksi. Se sijoittui alkulohkossaan kolmanneksi voitettuaan Kanadan 12–0 ja Kreikan 10–6, pelattuaan tasapelit 10–10 Unkaria ja 5–5 Australiaa vastaan ja hävittyään Espanjalle 6–12. Puolivälieräottelussa Montenegro voitti Kroatian 7–6, mutta hävisi välierässä Unkarille 9–11 ja pronssiottelussa Serbialle 4–6.
Yleisurheilu

Miehet
| Urheilija | Laji | Aika | Sijoitus |
| --- | --- | --- | --- |
| Goran Stojiljković | maraton | 2.28.14 | 62. |
Naiset
| Urheilija | Laji | 1>  alkuerät.Aika | 1>  alkuerät.Sijoitus | 2>  alkuerät.Aika | 2>  alkuerät.Sijoitus | Välierät> Aika | Välierät> Sijoitus | Loppukilpailu> Aika | Loppukilpailu> Sijoitus |  |  |
| --- | --- | --- | --- | --- | --- | --- | --- | --- | --- | --- | --- |
| Milena Milašević | 100 m | 12,65 | 66. | karsiutui | karsiutui | karsiutui | karsiutui | karsiutui | karsiutui | karsiutui | karsiutui |
Neliöseula

Neliöseula (QS) on algoritmi, jolla luku voidaan jakaa tekijöihinsä. Algoritmin on kehittänyt Carl Pomerance vuonna 1981. Aina vuoteen 1993 asti neliöseula oli nopein tunnettu tapa jakaa luku tekijöihinsä. Edelleenkin se on nopea menetelmä alle 110-numeroisten lukujen tekijöiden määrittämisessä.
Mikko Kuustosen diskografia

| 0 | 1 | 2 |
| --- | --- | --- |
 Kuustonen esiintymässä vuonna 2010.
Julkaisut
| ↙Studioalbumit | 12 |  |
| ↙Kokoelmat | 4 |  |
| ↙Singlet | 63 |  |
| ↙Videot | 1 |  |
| ↙Yhteisalbumit | 7 |  |
Tämä artikkeli sisältää Mikko Kuustosen diskografian.
Albumit > Studioalbumit

| Nimi | Julkaisutiedot | Lista> Albumilista  | Kulta/Platinalevy |
| --- | --- | --- | --- |
| Jää kuuntelemaan |  Julkaistu: 1979  CD-julkaisu: 26. huhtikuuta 1995  Levy-yhtiö: Prisma | — |  |
| Musta jalokivi |  Julkaistu: 1991  Levy-yhtiö: Epic | 6 |  Kultalevy |
| Abrakadabra |  Julkaistu: 1992  Levy-yhtiö: Epic | 1 |  platinalevy |
| Aurora |  Julkaistu: 1994  Levy-yhtiö: Columbia | 1 |  Kultalevy |
| Valon valtakunta |  Julkaistu: 1994  Levy-yhtiö: Columbia | 9 |  |
| Siksak |  Julkaistu: 1996  Levy-yhtiö: Columbia | 7 |  |
| Seepran varjo |  Julkaistu: 1997  Levy-yhtiö: Columbia | 14 |  |
| Atlantis |  Julkaistu: 2000  Levy-yhtiö: Columbia | 6 |  |
| Musta |  Julkaistu: 10. maaliskuuta 2003  Levy-yhtiö: Capitol Records | 14 |  |
| Hietaniemi |  Julkaistu: 24. tammikuuta 2007  Levy-yhtiö: Capitol Records | 6 |  |
| Agricolankatu 11 |  Julkaistu: 3. maaliskuuta 2017  Levy-yhtiö: Sony Music | 6 |  |
| Omaelämäkerran laulut |  Julkaistu: 20. toukokuuta 2022  Levy-yhtiö: Kaiku Recordings |  |  |
Albumit > Yhteisalbumeita

| Nimi | Julkaisutiedot | Lista> Albumilista  | Kulta/Platinalevy |
| --- | --- | --- | --- |
| Kaartamo Kettunen Kuustonen (Kaartamo Kettunen Kuustonen) |  Julkaistu: 1. maaliskuuta 1998  Levy-yhtiö: RCA/BMG Finland | 7 |  |
| Laulava Sydän – Kaartamo Kettunen Kuustonen (Kaartamo Kettunen Kuustonen) |  Julkaistu: 28. tammikuuta 2002  Levy-yhtiö: EMI | — |  |
| Pont Neuf (Arttu Takalo & Mikko Kuustonen) |  Julkaistu: 2002  Levy-yhtiö: EMI | — |  |
| Joutomailla (SF Blues feat. Mikko Kuustonen) |  Julkaistu: 1. kesäkuuta 2005  Levy-yhtiö: Pirkka-Hämeen Apina & Gorilla Oy | — |  |
| Kirjeitä (Ile Kallio & vierailevat solistit (Mikko Kuustonen, Anssi Kela, Jorma Kääriäinen)) |  Julkaistu: 2007  Levy-yhtiö: Capitol Records | 14 |  |
| Profeetta (Jukka Perko & Mikko Kuustonen) |  Julkaistu: 2008  Levy-yhtiö: Columbia/Sony BMG Music Entertainment | 27 |  |
| Kuu ja tähdet - Laulut, tarinat ja ystävät |  Julkaistu: 2010  Levy-yhtiö: Capitol Records | 50 |  |
Albumit > Kokoelmat

| Nimi | Julkaisutiedot | Lista> Albumilista  | Kulta/Platinalevy |
| --- | --- | --- | --- |
| Lauluja Linnunradan laidalta: Parhaat 1991–1998 |  Julkaistu: 1998  Levy-yhtiö: Columbia | 6 |  Kultalevy |
| 30 unohtumatonta laulua |  Julkaistu: 27. syyskuuta 2006  Levy-yhtiö: Columbia/Sony BMG Music Entertainment | — |  |
| The Essential Mikko Kuustonen |  Julkaistu: 27. huhtikuuta 2011  Levy-yhtiö: Sony Music | — |  |
| 38 unohtumatonta |  Julkaistu: 2013  Levy-yhtiö: Columbia/Sony Music | — |  |
Albumit > Video/DVD

| Nimi | Julkaisutiedot |
| --- | --- |
Yksi ilta  (Samuli Edelmann & Mikko Kuustonen):  DVD  Julkaistu: 25. tammikuuta 2006  Levy-yhtiö: Capitol Records
Singlet > Muut listoille nousseet kappaleet

| Nimi | Vuosi | Listasijoitukset> 50 hittiä  | Levy |
| --- | --- | --- | --- |
| "Joo mä tuun" | 1992 | 17 | Abrakadabra |
| "Anna kitaran laulaa" | 1994 | 35 | Valon valtakunta |
Aiheesta muualla

Mikko Kuustosen viralliset kotisivut
Mikko Kuustosen fanisivut - Diskografia (Arkistoitu – Internet Archive)
Mikko Kuustosen esitystuotanto Suomen äänitearkistossa (1901–1999)
Mikko Kuustonen
| --- | --- |
Studioalbumit:   Jää kuuntelemaan  Musta jalokivi  Abrakadabra  Aurora  Valon valtakunta  Siksak  Seepran varjo  Atlantis  Musta  Hietaniemi  Profeetta  Agricolankatu 11  Omaelämäkerran laulut 
Yhteisalbumeita:   Kaartamo Kettunen Kuustonen  Laulava Sydän – Kaartamo Kettunen Kuustonen  Pont Neuf  Joutomailla  Kirjeitä  Profeetta  Kuu ja tähdet - Laulut, tarinat ja ystävät 
Kokoelmat:   Lauluja Linnunradan laidalta: Parhaat 1991–1998  30 unohtumatonta laulua  The Essential Mikko Kuustonen  38 unohtumatonta 
Video/DVD:  Yksi ilta
Singlet:   "Enkelit lentää sun uniin"  "Taivas varjele"  "Kaktusviinaa"  "Tunnen tämän ikävän"  "Abrakadabra"  "Hopealanka"  "Kuume"  "Aurora"  "Taikuri"  "Kultainen sydän ja palava mieli" (Mikko Kuustonen & Maarit)  "Kuka tietää"  "Tulilientä ja dieseliä"  "Onnentyttö"  "Saman taivaan alla"  "Neiti kaihomieli"  "Maailmanpyörä"  "Hyvällä tuulella"  "11. hetki"  "Pecos Bill"  "Kuningatar" (Kaartamo Kettunen Kuustonen)  "Elämän haamu" (Kaartamo Kettunen Kuustonen)  "Fiiliksellä beibi" (Kaartamo Kettunen Kuustonen)  "Jerusalemiin"  "Aurora II"  "Abessinian koirat"  "Ei kyyneltäkään"  "Voimaa hain"  "Putoan taivaisiin"  "Totuuden henki" (Kaartamo Kettunen Kuustonen)  "Heinillä härkien kaukalon" (Anna Eriksson, Mikko Kuustonen, Samuli Edelmann, * * Tiktak, Janne Raappana)  "Ilona" (Kaartamo Kettunen Kuustonen)  "Ainoain"  "Tulimaan tango"  "Pysy lujana nyt"  "Paratiisiin"  "Veli älä jätä" (Samuli Edelmann & Mikko Kuustonen)  "Työlaulu" (SF Blues feat Mikko Kuustonen)  "Vanha vaiva" (SF Blues feat Mikko Kuustonen)  "Elvis"  "Hietaniemi"  "Pohjanmaa"  "Kesäyön unelmat" (Ile Kallio & vierailevat solistit (Mikko Kuustonen, Anssi Kela, Jorma Kääriäinen))  "Kirje" (Ile Kallio & vierailevat solistit (Mikko Kuustonen, Anssi Kela, Jorma Kääriäinen))  "Tyyneyttä"  "Tyttäreni" (Jukka Perko & Mikko Kuustonen)  "Ilmansuunnat" (Jukka Perko & Mikko Kuustonen)  "Leivotaan, leivotaan" (Marja Tyrni feat Mikko Kuustonen & Nenäpäivä Ensemble)  "Unihiekkaa"  "Ainutlaatuinen"  "Jouluenkeli" (Club for Five, Mikko Kuustonen ja Tapiolan kuoro)  "Saat syttymään"  "Kohtalon oma"  "Viimeisen kerran"  "Woyzeck"  "Kaipuu"  "Sinä olet minä"  "Anna mennä Anna"  "Karhupuisto"  "Revitty taivas"  "Tuu pois piilosta"  "Huoneen täydeltä pyhää"  "Joulu on muualla"  "Pysyn tässä" 
Muuta:  Diskografia
NAE

NAE voi tarkoittaa ainakin seuraavia asioita:
National Association of Evangelicals, yhdysvaltain evankelisten järjestö
North American Eagle, suihkuhävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”NAE”, voi hakea sivunnimihaulla, laajalla sivunnimihaulla tai tekstihaulla.
MultiMediaCard

32MB kokoinen MMC-muistikortti
MMC High Speed 32 MB
MultiMediaCard (lyhenne MMC) on Flash-muistia käyttävä muistikorttityyppi. Noin postimerkin kokoisia MMC-muistikortteja käytetään esimerkiksi monissa matkapuhelimissa, digitaalikameroissa ja MP3-soittimissa. Nykyisin suurikapasiteettisin MMC-muistikortti on kooltaan kahdeksan gigatavua.
MMC-muistikortit ovat yhteensopivia SD-muistikorttipaikkojen kanssa, joten niitä voi käyttää laitteissa, jotka tukevat SD-kortteja, mutta SD-kortteja ei voi käyttää ainoastaan MMC-kortteja tukevissa laitteissa. Niiden fyysisessä koossa on erittäin pieni ero. Useimmiten monet laitteet tukevat sekä SD- että MMC-muistikortteja.
Muunnelmat

MMC-muistikortteja valmistetaan myös monina pienempikokoisina versioina:
RS-MMC (Reduced-Size MultiMediaCard) on MMC:stä pienempikokoisempi versio, sen fyysiset mitat ovat 24 × 18 × 1,5 mm. RS-MMC kortteja voidaan käyttää adapterin avulla MMC-muistikortinlukijassa tai laitteen MMC-paikassa. Dual-Voltage Reduced-Size MMC (lyhenne DV RS-MMC tai MMCmobile) on kaksoisjännitteinen RS-MMC-kortti. Se toimii 1,8 tai 3 V jännitteellä ja on takaisinpäin yhteensopiva RS-MMC-korttien kanssa. Kaksoisjännitteisiä RS-MMC-kortteja käytetään esimerkiksi Nokian uusissa matkapuhelimissa, pienempi jännite kuluttaa vähemmän akkua. RS-MMC-korttien koot voivat olla nykyisin enimmillään kaksi gigatavua.
MMCmicro on pienin MMC-korteista, sen fyysinen koko on 14 × 12 × 1,1 mm.